stanford-oval/wikipedia huggingface dataset:
כריסטופל פלנטיין

| --- | --- |
פאול רובנס, כריסטופל פלנטיין - דיוקן
פאול רובנס, כריסטופל פלנטיין - דיוקן
 לידה:  מאי 1520? סנט־אוורטן, צרפת 
 פטירה:  1 ביולי 1589 (בגיל 69) אנטוורפן, ארצות השפלה הספרדיות 
 שם לידה:  Christophe Plantin 
 מדינה:  ארצות השפלה הדרומיות, צרפת, ארצות השפלה הספרדיות 
 מעסיק:  Plantin Press 
 בן או בת זוג:  Jeanne Rivière 
 
כריסטופל פלנטיין, מחזיק ביד ימינו את שרטוט הסמל המעוגל של הוצאת הספרים שלו, והמוטו "עבודה וקביעות".
כריסטופל פלנטיין (בהולנדית: Christoffel Plantijn; בערך 1520 – 1 ביולי 1589) היה הומניסט צרפתי רב-השפעה בתקופת הרנסאנס, מדפיס ספרים ומוציא לאור שגר ועבד באנטוורפן.
ביוגרפיה

פלנטיין נולד בצרפת, ככל הנראה בסן-אברטין, בסמוך לעיר טורס, טוריין. הוא לא נולד למשפחה עשירה, ואמו נפטרה כאשר פלנטיין היה עדיין צעיר למדי. בנעוריו היה חניך בבית הוצאת ספרים בקאן, נורמנדי, וגם התחתן שם. בשנת 1545 הקימו הוא ואשתו יואנה ריבייר חנות בפריז, אולם לאחר שלוש שנים הם בחרו לעבור למרכז המסחרי הפורח של אנטוורפן, שם הפך פלנטיין לאזרח חופשי וחבר בגילדת לוקאס הקדוש, הגילדה האחראית על ציירים, פסלים, חרטים ומדפיסים. איכות עבודתו כמוציא ספרים הביאה אותו במגע עם האצולה והעושר. עד 1549 עמד בראש אחד מבתי ההוצאה המוערכים ביותר באירופה. הוא היה אחראי על הדפסת מגוון רחב של כותרים, כולל מזמורים דתיים.
עד 1555 היה בית הדפוס שלו. הספר הראשון שידוע כי הדפיס היה La Institutione di una fanciulla nata nobilmente, מאת ג'ובאני מישל ברוטו, עם תרגום לצרפתית. אחריו הגיעו במהרה עבודות רבות אחרות בצרפתית ובלטינית, והוא היה עם הדפוס הטוב ביותר בתקופתו. אומנות החריטה פרחה אז בהולנד, וחרטים הולנדים איירו רבים מהמהדורות שלו. אנטוורפן הייתה מקום מסוכן עבור המו"לים סביב התקופה ההיא. בשנת 1561 הורה מושל ספרד לבצע פשיטה על בית המלאכה של פלנטיין, ככל הנראה, בגלל "עבודות כפירה" מאחר שהיה אוהד פרוטסטנטים. [2] כדי להימנע מהכלא מכר פלנטיין במהירות את כל העבודות שלו כך שלא יימצא דבר ברשותו. ברגע שהעניינים נרגעו סביבו, הוא קנה את כולם בחזרה.
בשנת 1562, בזמן שפלנטיין היה בפריז, הדפיסו עובדיו עלון שנחשב כדבר כפירה,, מה שהביא לכך שהשלטון תפס ומכר את ציוד בית הדפוס ואת הסחורות החרים. עם זאת נראה כי בסופו של דבר הוא החזיר חלק גדול מהציוד שנלקח ממנו. בעזרת ארבעה סוחרים באנטוורפן הצליח להקים מחדש ולהרחיב את עסק הדפוס שלו באופן משמעותי. בין החברים האלה היו שני אחייניו של דניאל בומברג, שהעניקו לו את הגופנים העבריים המשובחים של אותה מדפסת ונציאנית ידועה. שיתוף פעולה זה נמשך רק עד שנת 1567 אולם הוא איפשר לפלנטיין לרכוש בית ברחוב הווגסטריט, אותו הוא קרא בשם "דה גולדן פאסר" (מצפן הזהב). מחווה זו משקפת את ההצלחה המסחרית של הוצאת ספרי סמל, המציגים אוספי תמונות בשילוב הסברים כתובים קצרים, לעיתים קרובות קריפטיים.
בשלב זה אימץ פלנטיין סימן דפוס שיופיע בצורות שונות בשערי הספרים של כל המוצרים שהוציא פלנטיין. המוטו Labore et Constantia ("על ידי עבודה וקביעות") שמקיף את סמל המצפן המוחזק ביד מושטת. הנקודה המרכזית של המצפן מצביעה על קביעות, הנקודה הנעה שמייצרת את המעגל היא העבודה. פלנטיין מחזיק בסמל זה בפורטרטים שלו, כמו זה שהוזמן על ידי הצייר הפלמי פטר פאול רובנס.
בנובמבר 1576, בזזו הספרדים ללא רחמים את אנטוורפן ושרפו אותה – מה שסיים למעשה את עליונותה כמרכז המסחרי והעיר העשירה ביותר באירופה – ופלנטיין נאלץ לשלם כופר מופקע כדי להגן על עבודות הדפוס שלו. הוא הקים סניף של משרדו בפריז. בשנת 1583 חיפשו מדינות הולנד טיפוגרף לאוניברסיטה החדשה שהוקמה בליידן. פלנטיין עבר לשם לאחר שהשאיר את עסקיו המצומצמים באנטוורפן לגיסיו ג'ון מורנטורף ופרנס ואן רפאלנדינגס (רפאלנגיוס). מאוחר יותר, פלנטיין עזב גם את משרדו בליידן לרפאלנגיוס וחזר לאנטוורפן, לאחר כיבושה על ידי נסיך פארמה בשנת 1585. פלנטיין עבד באנטוורפן עד מותו.
עבודות דפוס

פלנטיין היה מדפיס פורה ויזם משגשג, שהוציא יותר מ-40 מהדורות של ספרי סמל. היצירה החשובה ביותר שלו נחשבת ל'ביבליה רג'יה' (תנ"ך המלך), הידועה גם בשם פוליגלוט פלנטיין. מול הלחץ והסערה הפוליטית שגדלה בהולנד, נדרש פלנטיין למצוא פטרון שלא ייפול קורבן לטענות של כפירה או אהדה לפרוטסטנטים. למרות ההתנגדות הדתית, נתמך פלנטיין על ידי פליפה השני, מלך ספרד, ששלח אליו את בניטו אריאס מונטנו המלומד להנהיג את מערכת העורכים. בתנ"ך פוליגלוט יש טקסטים מקבילים בלטינית, יוונית, סורית, ארמית ועברית. המיזם הזה היה עבור פלנטיין יקר מאוד, מה שחייב אותו למשכן את עסקיו כדי לשלם עבור הפקת התנ"ך הזה, כל זאת בתקווה שבסופו של דבר יזכה להצלחה כלכלית. בעזרתו הקנאית של מונטנו, העבודה הסתיימה בארבע שנים (1568–1572). היו שמונה כרכים בפורמט פוליו, כלומר רק שני עמודים ניתן היה להדפיס בפעם אחת. מיצירה זו הרוויח מעט פלנטיין, אך הביאה לכך שפיליפ העניק לו את הפריבילגיה להדפיס את כל ספרי הליטורגיה הרומית-קתולית עבור המדינות שנשלטו על ידי פיליפ, הכותרת "Architypographus Regii", שהוסיף בצייתנות לשערים של ספריו. פריבילגיה זו גרמה לכך, שהייתה לו המחויבות לבדוק ולאמת את המיומנות והדבקות הדוגמטית של בתי דפוס אחרים.
מלבד ה-Polyglot של פלנטיין, הוא פרסם יצירות רבות אחרות, דוגמת "Dictionarium Tetraglotton" משנת 1562, שהיה מילון לשפות היוונית, הלטינית, הצרפתית והפלמית, מהדורות של סנט אוגוסטין וג'רום הקדוש, העבודות הבוטניות של דודונאוס, קלוסיוס ולובליוס, ותיאור הולנד על ידי Guicciardini. מהדורותיו לתנ"ך בעברית, לטינית והולנדית, קורפוס קוריס, קלאסיקות לטיניות ויווניות ויצירות רבות אחרות ידועות בזכות הביצוע והדיוק היפים שלהן.
הוא היה איש עסקים מיומן, עד שנת 1575, בית הדפוס שלו צויד ביותר מ־20 מכבשים ו־73 עובדים, ובנוסף היו מומחים שונים שעשו עבודות מבתיהם. את האוסף העצום של הספרים הכתובים בכתב-יד ומכתבי האופיסינה פלנטייןיאנה, ניתן לבחון באופן מקוון בעקבות הדיגיטציה על ידי המוזיאון פלנטיין-מורטוס ואירוח על ידי הספרייה הדיגיטלית העולמית.
אף על פי שהוא כלפי חוץ היה חבר נאמן בכנסייה הקתולית, נראה שהוא השתמש במשאבים שלו כדי לתמוך בכמה כתות של כופרים. הוכח כעת שרבים מספריהם, שפורסמו ללא שם בית הדפוס, הגיעו מדפוס של פלנטיין.
מורשת

לאחר מותו של פלנטיין, השתלט על העסק חתנו, יאן מורטוס שניהל את החנות באנטוורפן, ופרנסיס ואן ראוולינגן שהשתלט על חנותו בליידן. לקראת סוף המאה ה-17 העסק החל לדעוך. עם זאת, עבודותיו של פלנטיין השתמרו בקפדנות. הבניין שבו שכן המשרד נקרא מוזיאון פלנטן מורטוס. מורטוס וצאצאיו המשיכו להדפיס יצירות רבות ב-officina Plantiniana, אולם המשרד החל כאמור לרדת בשלהי המחצית השנייה של המאה ה-17. עם זאת, העסק נותר ברשות משפחת מורטוס, שהשאירה את כל המשרדים ללא מגע, וכאשר רכשה העיר אנטוורפן (תמורת 1.2 מיליון פרנק) את הבניינים הישנים עם כל תכולתם, הרשויות יצרו בהם מוזיאון פלנטיין שנפתח ב-19 באוגוסט 1877.
בשנת 1968 נוצר פרס כריסטופל פלנטיין לזכרו, שניתן לאזרח בלגי המתגורר מחוץ לבלגיה, אשר תרם תרומות משמעותיות לפעילות תרבותית, אמנותית או מדעית.
הערות שוליים

1 2 3  Badke, David. "Sancti Epiphanius Ad Physiologum". Sancti Epiphanius Ad Physiologum. Retrieved 16 April 2018 – via spcoll.library.uvic.ca.
1 2 3 4 5  Lyons, Martyn (2011). Books: A Living History (second ed.). Los Angeles: J. Paul Getty Museum. p. 81.
↑  Lyons, Martyn (2011). Books: A Living History (second ed.). Los Angeles: J. Paul Getty Museum. p. 82.
↑  "Search Results - World Digital Library". wdl.org.
↑  Christophe Plantin". Encyclopaedia Britannica. Encyclopaedia Britannica. Retrieved 16 April 2018.
| --- | --- |
בקרת זהויות :  NLI: 987007266652205171  PLWABN: 9810597373405606  BIBSYS: 90673632  BNE: XX1085772  BnF: cb12522917d (data)  BPN: 38256043  CANTIC: a10138559  GND: 118741004  ICCU: BVEV017379  ISNI: 0000 0001 2284 5133  LCCN: n50019905  LNB: 000276368  NDL: 01002231  NKC: jn20000701422  NLA: 35425123  NLG: 253455  NTA: 068911416  RERO: 02-A000131293  RKD: 93730  SELIBR: 224025  SNAC: w6zw1t34  SUDOC: 03447675X  Trove: 948075  VcBA: 495/95201  VIAF: 120696841   WorldCat (עם VIAF): 120696841 
ספר התנ"ך שהדפיס פלנטיין, 1569
כריסטופל פלנטיין, תנך וולגטה, 1559
רונלד רוס

| --- | --- |

 לידה:  13 במאי 1857 אלמורה, הודו 
 פטירה:  16 בספטמבר 1932 (בגיל 75) לונדון, הממלכה המאוחדת 
 ענף מדעי:  פרזיטולוגיה, אפידמיולוגיה 
 מקום מגורים:  סקוטלנד 
 מקום קבורה:  בית הקברות של פאטני וייל 
 מקום לימודים:  בית הספר לרפואה ולרפואת שיניים של בארטס ולונדון 
 מוסדות:  קינגס קולג' לונדון 
 פרסים והוקרה:  עמית כבוד של החברה המלכותית טה אפראנגי  מדליית מנסון (1929)  פרס לזכר ג'יימס טיט בלק (1923)  מדליית אלברט (1923)  פרס קמרון של אוניברסיטת אדינבורו  אביר מפקד במסדר מיכאל הקדוש וג'ורג' הקדוש (1918)  מדליית ביסט הוקינס (1914)  אביר מפקד במסדר האמבט (1911)  המדליה המלכותית (1909)  פרס נובל לפיזיולוגיה או לרפואה (1902)  עמית החברה המלכותית (1901) 
 בן או בת זוג:  Rosa Bessie Bloxam 
 צאצאים:  Charles Campbell Ross of that Ilk, younger 
 
סר רונלד רוס (באנגלית: Ronald Ross;‏ 13 במאי 1857 – 16 בספטמבר 1932) היה רופא בריטי, פרזיטולוג ואפידמיולוג, אשר גילה את מנגנון ההידבקות במחלת המלריה.
ביוגרפיה

רוס נולד באלמורה שבהודו (כיום במדינת אוטראקהאנד), לגנרל קמפבל קליי גרנט רוס מצבא הודו ולמתילדה שרלוט אלדרטון. בגיל 8 נשלח להתחנך באנגליה. סיים תואר ברפואה בבית החולים סנט ברתולמיו בלונדון ב-1880 והצטרף לשירות הרפואי ההודי. הצבתו הראשונה הייתה בצ'נאי. רוס עבר במקומות שונים בהודו כאשר חקר את מחלת המלריה, וגם לקה בה בעצמו. במחקריו גילה כי טפיל המלריה מועבר על ידי זן ספציפי של יתוש, האנופלס, והצליח להדגים את גלגול החיים המלא של הטפיל כולל הימצאותו בבלוטות הרוק של היתוש. בשנת 1902 זכה רוס בפרס נובל על מחקריו יוצאי הדופן על מחלת המלריה. רוס הוסיף לעשות וחקר את התפשטות המחלה במדינות שונות בעולם, ופרסם מודלים מתמטיים שתיארו את האפידמיולוגיה של המחלה. כאשר שב לאנגליה כפרופסור למחלות טרופיות, הצטרף כחבר לחברה המלכותית, בה גם שימש כסגן הנשיא. מונה כחבר ב"מסדר האמבט" על ידי המלך אדוארד השביעי.
על שמו נקראים רחובות רבים בהודו, בית החולים למחלות טרופיות בהיידרבד, ובלונדון נוסד על שמו "מכון רוס" למחלות טרופיות והיגיינה.
פרנצ'סקו קאפוטו

פרנצ'סקו "צ'יצ'ו" קאפוטו (באיטלקית: Francesco "Ciccio" Caputo; נולד ב-6 באוגוסט 1987) הוא כדורגלן איטלקי המשחק כחלוץ.
קריירת מועדונים > תחילת הקריירה

את קריירת הבוגרים שלו החל קאפוטו בליגות הנמוכות, תחילה בטוריטו ולאחר מכאן באלטמורה, ובסיום עונת 2006/2007 הוא הצטרף לנויקאטארו מהליגה הרביעית, שם שיחק עונה אחת לפני שהצטרף למועדון הכדורגל של בארי מהסרייה ב' הליגה האיטלקית השנייה בקיץ 2008.
קריירת מועדונים > בארי, סלרניטנה וסיינה

עונת הבכורה של קאפוטו בבארי הייתה מוצלחת והוא כבש עשרה שערים ב-27 הופעות שסייעו לבארי לזכות באליפות הליגה השנייה ולהעפיל לסרייה א'. אך למרות היכולת שהציג הוא לא נכלל בתוכניות המועדון לקראת עונת 2009/2010 בסרייה א', ויחד עם חבריו לקבוצה ג'וזפה סטטלה וג'יאנלוקה גלאס הוא הושאל לסלרניטנה מהסרייה ב'. במדי סלרנטינה הופיע קאפוטו ב-36 משחקים וכבש 6 שערים שלא סייעו לה להימנע מהירידה לליגה השלישית. בסיום העונה שב קאפוטו לבארי שנותרה בליגה הבכירה, ואת הופעת הבכורה שלו בסרייה א' ערך קאפוטו ב-3 באוקטובר 2010 בהפסד 1–2 לגנואה. כאשר ב-28 באוקטובר כבש קאפוטו את שער הבכורה שלו במדי בארי במשחק הגביע נגד טורינו. בדיוק חודש לאחר מכן ב-28 בנובמבר כבש קאפוטו את שער הבכורה שלו בסרייה א' נגד צ'זנה במשחק שהסתיים בתוצאה 1–1. אך זה היה שערו היחיד ובחלון ההעברות של ינואר הושאל קאפוטו פעם נוספת, הפעם לסיינה מהסרייה ב', במדיה כבש 3 שערים ב-14 הופעות.
קריירת מועדונים > החזרה לבארי

בארי שירדה לסרייה ב' בסיום עונת 2010/2011, השיבה אליה את קאפוטו בקיץ 2011. עונת 2011/2012 החלה בצורה פושרת עבור קאפוטו כשהוא כובש רק שער אחד ב-17 המחזורים הראשונים של העונה, אך ב-6 בינואר הוא כבש צמד ב-2–2 של בארי מול גוביו. וב-20 ביוני 2012 מונה קאפוטו לקפטן הקבוצה לאחר עזיבתו של מאסימו דונאטי, ולאחר מכן הוא כבש 6 שערים ב-6 משחקים ואת העונה הוא סיים עם 10 שערים ב-31 הופעות בליגה ובגביע. בעונת 2012/2013 כבש קאפוטו 17 שערים ב-36 משחקים, אך בסיום העונה הוא הורחק מהמגרשים לשנה בעקבות הימורים לא חוקיים. קאפוטו שב למגרשים רק בעונת 2014/2015 בה רשם 38 הופעות בהן כבש 11 שערים, ובסך הכל במדי בארי הופיע קאפוטו ב-149 משחקים וכבש 49 שערים.
קריירת מועדונים > וירטוס אנטלה

ב-31 באוגוסט 2015 הצטרף קאפוטו לווירטוס אנטלה בהשאלה עם אופציה לרכישה. ובסוף העונה לאחר שכבש 17 שערים ב-40 משחקים הוא הוחתם על ידי המועדון. בעונה שלאחר מכאן עונת 2016/2017 כבש קאפוטו 18 שערים ב-40 הופעות, שסיכמו שתי עונת מוצלחות באנטלה בהן כבש קאפוטו 35 שערים ב-80 הופעות.
קריירת מועדונים > אמפולי

ב-18 באוגוסט 2017 החתימה אמפולי את קאפוטו על חוזה לארבע שנים תמורת 2.8 מיליון יורו בתוספת בונוסים. באמפולי המשיך קאפוטו את ההתקדמות שלו, כשסייע למועדון לזכות באליפות הסרייה ב' ולהעפיל לסרייה א', תוך שהוא כובש 26 שערים ב-41 משחקים ומסיים כמלך השערים של הסרייה ב'. גם בעונת החזרה שלו לסרייה א' הצליח להרשים קאפוטו, הוא סיים כמלך שערי הקבוצה כשכבש 16 שערים ב-38 הופעות, אולם אלה לא סייעו לאמפולי להישאר בליגה כשסיימה במקום ה-18 מתוך 20 קבוצות המוביל לסרייה ב'. אך כישרונו של קאפוטו לא נעלם מעיניהן של קבוצות הסרייה א'.
קריירת מועדונים > ססואולו

ב-13 ביולי 2019 חתם קאפוטו בססואולו מהסרייה א'. עונת הבכורה של קאפוטו במדי ססואולו הייתה המשך ישיר להתקדמות שעשה השחקן, כשאת עונת 2019/2020 סיים קאפוטו כמלך שערי הקבוצה עם 21 שערים ב-36 הופעות. ובסיום העונה זומן קאפוטו לראשונה לנבחרת הלאומית. את עונתו השנייה במועדון עונת 2020/2021 סיים קאפוטו עם 11 שערים ב-25 הופעות.
קריירת מועדונים > סמפדוריה

ב-31 באוגוסט 2021 הושאל קאפוטו לסמפדוריה גם היא מהסרייה א' עם סעיף המחייב רכישה בתום העונה. ואת העונה בסמפדוריה הוא סיים עם 11 שערים ב-36 הופעות. בעונה לאחר מכן חלה ירידה ביכולתו והוא כבש רק שער אחד ב-15 הופעות עד ינואר.
קריירת מועדונים > החזרה לאמפולי

ב-2 בינואר 2022 הושאל קאפוטו לאמפולי מועדון בו שיחק בעבר, עם סעיף המחייב רכישה בתום העונה במקרה שאמפולי תצליח לשרוד בסרייה א'. קאפוטו כבש 5 שערים ב-21 הופעות עד לסיום העונה וסייע לאמפולי לשרוד בליגה הבכירה. בעונה לאחר מכן עונת 2023/2024 חלה ירידה ביכולתו של קאפוטו, הוא כבש 3 שערים בלבד ב-20 הופעות. וב-26 באוגוסט 2024, בהחלטה משותפת עם המועדון סיימו צדדים את ההתקשרות ביניהם.
קריירה בינלאומית

קפוטו זומן לסגל של נבחרת איטליה לקראת משחקי ליגת האומות נגד הנבחרות של בוסניה והרצגובינה והולנד בספטמבר 2020, אך לא זכה לדקות. את הופעת הבכורה שלו בנבחרת הלאומית ערך קאפוטו ב-7 באוקטובר 2020, בניצחון הביתי 6–0 על מולדובה במשחק ידידות, כאשר גם את שער הבכורה שלו הוא כבש במשחק זה, כשכבש את השער השני במשחק.
סטטיסטיקות קריירה

מעודכן ל-26 באוגוסט 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- |
| בארי | 2008/2009 | סרייה ב' | 27 | 10 | 1 | 0 | 28 | 10 |
| סה"כ | סה"כ | סה"כ | 27 | 10 | 1 | 0 | 28 | 10 |
| סלרניטנה (השאלה) | 2009/2010 | סרייה ב' | 36 | 6 | 2 | 1 | 38 | 7 |
| סה"כ | סה"כ | סה"כ | 36 | 6 | 2 | 1 | 38 | 7 |
| בארי | 2010/2011 | סרייה א' | 12 | 1 | 3 | 1 | 15 | 2 |
| סה"כ | סה"כ | סה"כ | 12 | 1 | 3 | 1 | 15 | 2 |
| סיינה (השאלה) | 2010/2011 | סרייה ב' | 14 | 3 | 0 | 0 | 14 | 3 |
| סה"כ | סה"כ | סה"כ | 14 | 3 | 0 | 0 | 14 | 3 |
| בארי | 2011/2012 | סרייה ב' | 28 | 9 | 3 | 1 | 31 | 10 |
| בארי | 2012/2013 | סרייה ב' | 36 | 17 | 1 | 0 | 37 | 17 |
| בארי | 2013/2014 | סרייה ב' | 0 | 0 | 0 | 0 | 0 | 0 |
| בארי | 2014/2015 | סרייה ב' | 38 | 10 | 0 | 0 | 38 | 10 |
| סה"כ | סה"כ | סה"כ | 102 | 36 | 4 | 1 | 106 | 37 |
| וירטוס אנטלה | 2015/2016 | סרייה ב' | 40 | 17 | 0 | 0 | 40 | 17 |
| וירטוס אנטלה | 2016/2017 | סרייה ב' | 40 | 18 | 1 | 0 | 41 | 18 |
| וירטוס אנטלה | 2017/2018 | סרייה ב' | 0 | 0 | 1 | 0 | 1 | 0 |
| סה"כ | סה"כ | סה"כ | 80 | 35 | 2 | 0 | 82 | 35 |
| אמפולי | 2017/2018 | סרייה ב' | 41 | 26 | 0 | 0 | 41 | 26 |
| אמפולי | 2018/2019 | סרייה א' | 38 | 16 | 1 | 0 | 39 | 16 |
| סה"כ | סה"כ | סה"כ | 79 | 42 | 1 | 0 | 80 | 42 |
| ססואולו | 2019/2020 | סרייה א' | 36 | 21 | 1 | 0 | 37 | 21 |
| ססואולו | 2020/2021 | סרייה א' | 25 | 11 | 0 | 0 | 25 | 11 |
| ססואולו | 2021/2022 | סרייה א' | 2 | 0 | 0 | 0 | 2 | 0 |
| סה"כ | סה"כ | סה"כ | 63 | 32 | 1 | 0 | 64 | 32 |
| סמפדוריה (השאלה) | 2021/2022 | סרייה א' | 36 | 11 | 2 | 0 | 38 | 11 |
| סמפדוריה | 2022/2023 | סרייה א' | 15 | 1 | 2 | 1 | 17 | 2 |
| סה"כ | סה"כ | סה"כ | 51 | 12 | 4 | 1 | 55 | 13 |
| אמפולי (השאלה) | 2022/2023 | סרייה א' | 21 | 5 | 0 | 0 | 21 | 5 |
| אמפולי | 2023/2024 | סרייה א' | 20 | 3 | 1 | 1 | 21 | 4 |
| אמפולי | 2024/2025 | סרייה א' | 0 | 0 | 1 | 0 | 1 | 0 |
| סה"כ | סה"כ | סה"כ | 41 | 8 | 2 | 1 | 43 | 9 |
| סה"כ קריירה | סה"כ קריירה | סה"כ קריירה | 505 | 185 | 20 | 5 | 525 | 190 |
סטטיסטיקות קריירה > נבחרת איטליה

מעודכן ל-11 באוקטובר 2020
| שנה | הופעות | שערים |
| --- | --- | --- |
| 2020 | 2 | 1 |
| סה"כ | 2 | 1 |
תארים > מועדונים

אליפות הסרייה ב': 2008/2009
אליפות הסרייה ב' 2017/2018
תארים > אישיים

מלך השערים בסרייה ב' 2017/2018
הערות שוליים

↑  Gubbio-Bari 2-2 - Bari - Repubblica.it, Bari - La Repubblica
↑  Italy - F. Caputo - Profile with news, career statistics and history - Soccerway, int.soccerway.com
↑  Virtus Entella Chiavari - Sito ufficiale, web.archive.org, ‏24 בספטמבר 2015
↑  picenotime, Virtus Entella, acquistati a titolo definitivo bomber Caputo e Pellizzer, www.picenotime.it (באיטלקית)
↑  "Francesco Caputo è dell´Empoli" (באיטלקית). www.empolicalcio.net. 18 באוגוסט 2017. אורכב מ-המקור ב-6 במאי 2018. נבדק ב-11 בפברואר 2019. {{cite web}}:  (עזרה)
↑  Alessandro Marmugi (3 ביוני 2018). "Una coppia da 49 gol che scala la vetta europea" (באיטלקית). Il Tirreno. נבדק ב-11 בפברואר 2019. {{cite web}}:  (עזרה)
↑  UFFICIALE: Sassuolo, colpo Caputo per rinforzare l'attacco, www.tuttomercatoweb.com (באיטלקית)
↑  Federico Berlingheri, Caputo è un calciatore della Sampdoria: arriva dal Sassuolo, U.C. Sampdoria, ‏2021-08-31 (ב־)
↑  social, Francesco Caputo è un nuovo calciatore azzurro, Empoli FC, ‏2023-01-02 (ב־)
↑  social, Risolto consensualmente il contratto con Francesco Caputo, Empoli FC, ‏2024-08-26 (ב־)
↑  "Archived copy". נבדק ב-6 בספטמבר 2020. {{cite web}}:  (עזרה)
↑  "Italy 6-0 Moldova: Caputo and El Sha shine for Azzurri". Football Italia. 7 באוקטובר 2020. {{cite web}}:  (עזרה)
1 2  "F. Caputo". Soccerway. נבדק ב-11 בפברואר 2019. {{cite web}}:  (עזרה)
↑  "Top Scorers Table - Lega Serie B". Lega Serie B. נבדק ב-3 במרץ 2018. {{cite web}}:  (עזרה)
ריקי רוביו

ריקרד "ריקי" רוביו ויוס (בספרדית: Ricard "Ricky" Rubio Vives; נולד ב- 21 באוקטובר 1990) הוא כדורסלן עבר ספרדי.
קריירה מקצועית > ספרד

ב-15 באוקטובר 2005, קצת לפני יום הולדתו ה-15, הפך רוביו לשחקן הצעיר אי פעם בליגת הכדורסל הספרדית (ACB). ב-24 באוקטובר 2006, בגיל 16, הפך רוביו לשחקן היורוליג הצעיר אי פעם, כששיחק במשחק של קבוצתו באדלונה נגד פנאתינייקוס.
בעונת 2007/2008 רוביו זכה עם חובנטוד בדאלונה בדאבל: גביע היול"ב והגביע הספרדי.
בשנת 2009 הגיש רוביו את מועמדותו לדראפט ה-NBA. על אף גילו הצעיר, נבחר במקום החמישי על ידי קבוצת מינסוטה טימברוולבס, ובכך הפך לשחקן הראשון יליד שנות ה-90 שנבחר בדראפט. למרות זאת, החליט רוביו להישאר באירופה ועבר לקבוצת כדורסל ספרדית אחרת, ברצלונה.
קריירה מקצועית > מינסוטה טימברוולבס

ביוני 2011 חתם על חוזה לשחק בקבוצת מינסוטה טימברוולבס. באוקטובר 2014 חתם על הארכת חוזה במינסוטה ל-4 עונות נוספות עבור כ-56 מיליון דולר.. ב-13 במרץ 2017 מסר שיא קריירה של 19 אסיסטים במשחק מול וושינגטון ויזארדס.
קריירה מקצועית > יוטה ג'אז

ב-30 ביוני 2017, לאחר 6 עונות במינסוטה, הועבר רוביו בטרייד ליוטה ג'אז תמורת בחירת דראפט עתידית בסיבוב ראשון. בעונת 2017/2018 השתתף לראשונה בפלייאוף ה-NBA, ואף העפיל עם יוטה לסיבוב השני לאחר שגברה על אוקלהומה סיטי ת'אנדר (4–2).
קריירה מקצועית > פיניקס סאנס

לקראת עונת 2019/2020 חתם רוביו על חוזה בפיניקס סאנס.
קריירה מקצועית > החזרה למינסוטה

ב-16 בנובמבר 2020 הועבר בטרייד לאוקלהומה סיטי ת'אנדר, וארבעה ימים לאחר מכן נשלח בטרייד נוסף למינסוטה טימברוולבס, בה החל את קריירת ה-NBA שלו.
קריירה מקצועית > קליבלנד קאבלירס

ביולי 2021 הועבר בטרייד לקליבלנד קאבלירס, בתמורה לטוריאן פרינס ובחירת דראפט עתידית. בינואר 2024 הודיע על פרישה מה-NBA.
קריירה מקצועית > חזרה לברצלונה

בפברואר 2024 לאחר 13 שנה חזר לברצלונה וחתם עד לסוף העונה.
נבחרת ספרד

באוגוסט 2006 הוביל רוביו את נבחרת ספרד עד גיל 16 לזכייה באליפות אירופה. במהלך הטורניר השיג רוביו פעמיים טריפל-דאבל וקוואדריפל-דבאל אחד. בניצחון 106–110 בגמר על רוסיה אחרי שתי הארכות, קלע רוביו 51 נקודות (כולל שלשה מחצי מגרש בשניית הסיום, שהובילה להארכה הראשונה), הוריד 24 ריבאונדים, מסר 12 אסיסטים וחטף שבעה כדורים. רוביו נבחר לשחקן המצטיין של הטורניר אחרי שהוביל אותו באסיסטים, בנקודות, בריבאונדים ובחטיפות.
באולימפיאדת בייג'ינג, בטרם הגיע לגיל 18, שיחק רוביו בנבחרת ספרד הבוגרת והיה שותף לזכייתה במדליית הכסף. כעבור שנה, באליפות אירופה 2009, היה שותף לזכייה הראשונה בתולדותיה של ספרד בטורניר זה.
בספטמבר 2019 זכה יחד עם נבחרת ספרד באליפות העולם, ואף נבחר לשחקן המצטיין של הטורניר.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | ח. בדאלונה | 16 | 0 | 18.9 | 0.348 | 0.167 | 0.767 | 2.4 | 2.8 | 3.2 | 0.1 | 3.6 |
| 2008/2009 | ח. בדאלונה | 5 | 2 | 13.3 | 0.300 | 0.333 | 0.625 | 2.4 | 2.8 | 1.8 | 0.0 | 2.4 |
| 2009/2010 | ברצלונה | 22 | 22 | 20.9 | 0.370 | 0.358 | 0.893 | 2.9 | 4.1 | 1.4 | 0.0 | 6.8 |
| 2010/2011 | ברצלונה | 20 | 17 | 22.7 | 0.310 | 0.224 | 0.836 | 3.3 | 3.5 | 1.6 | 0.1 | 6.5 |

| קריירה |  | 63 | 41 | 20.4 | 0.341 | 0.276 | 0.832 | 2.8 | 3.5 | 2.0 | 0.0 | 5.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | מינסוטה | 41 | 31 | 34.2 | 0.357 | 0.340 | 0.803 | 4.2 | 8.2 | 2.2 | 0.2 | 10.6 |
| 2012/2013 | מינסוטה | 57 | 47 | 29.7 | 0.360 | 0.293 | 0.799 | 4.0 | 7.3 | 2.4 | 0.1 | 10.7 |
| 2013/2014 | מינסוטה | 82 | 82 | 32.2 | 0.381 | 0.331 | 0.802 | 4.2 | 8.6 | 2.3 | 0.1 | 9.5 |
| 2014/2015 | מינסוטה | 22 | 22 | 31.5 | 0.356 | 0.255 | 0.803 | 5.7 | 8.8 | 1.7 | 0.0 | 10.3 |
| 2015/2016 | מינסוטה | 76 | 76 | 30.6 | 0.374 | 0.326 | 0.847 | 4.3 | 8.7 | 2.1 | 0.1 | 10.1 |
| 2016/2017 | מינסוטה | 75 | 75 | 32.9 | 0.402 | 0.306 | 0.891 | 4.1 | 9.1 | 1.7 | 0.1 | 11.1 |
| 2017/2018 | יוטה | 77 | 77 | 29.3 | 0.418 | 0.352 | 0.866 | 4.6 | 5.3 | 1.6 | 0.1 | 13.1 |
| 2018/2019 | יוטה | 68 | 67 | 27.9 | 0.404 | 0.311 | 0.855 | 3.6 | 6.1 | 1.3 | 0.1 | 12.7 |
| 2019/2020 | פיניקס | 65 | 65 | 31.0 | 0.415 | 0.361 | 0.863 | 4.7 | 8.8 | 1.4 | 0.2 | 13.0 |
| 2020/2021 | מינסוטה | 68 | 51 | 26.1 | 0.388 | 0.308 | 0.867 | 3.3 | 6.4 | 1.4 | 0.1 | 8.6 |
| 2021/2022 | קליבלנד | 34 | 8 | 28.5 | 0.363 | 0.339 | 0.854 | 4.1 | 6.6 | 1.4 | 0.2 | 13.1 |
| 2022/2023 | קליבלנד | 33 | 2 | 17.2 | 0.343 | 0.256 | 0.800 | 2.1 | 3.5 | 0.8 | 0.2 | 5.2 |
| קריירה |  | 698 | 603 | 29.6 | 0.388 | 0.324 | 0.843 | 4.1 | 7.4 | 1.8 | 0.1 | 10.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 6 | 6 | 30.2 | 0.354 | 0.313 | 0.783 | 7.3 | 7.0 | 1.3 | 0.5 | 14.0 |
| 2018/2019 | יוטה | 5 | 5 | 33.6 | 0.424 | 0.200 | 0.850 | 3.2 | 8.6 | 2.4 | 0.2 | 15.4 |
| 2022/2023 | קליבלנד | 3 | 0 | 5.7 | 0.000 | 0.000 | 0.000 | 2.0 | 1.0 | 0.3 | 0.0 | 0.0 |
| קריירה |  | 14 | 11 | 26.1 | 0.384 | 0.269 | 0.814 | 4.7 | 6.3 | 1.5 | 0.3 | 11.5 |